**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΠΕΛΟΠΟΝΗΣΟΥ**

**ΔΗΜΟΣ ΤΡΙΠΟΛΗΣ**

**Διεύθυνση Κοινωνικής Προστασίας,**

**Παιδείας και αθλητισμου**

**ΔΙΕΥΘΥΝΣΗ: Λαγοπάτη και Αταλάντης**

**ΤΗΛΕΦΩΝΑ ΕΠΙΚΟΙΝΩΝΙΑΣ: 2713 600480, 6948 117 246**

**ΠΛΗΡΟΦΟΡΙΕΣ: κα Ελένη Χιώτη**

**Τρίπολη 26 Μαΐου 2023**

**Αγαπητοί γονείς,**

**Ο Δήμος μας, θέτοντας ως πρωταρχική προτεραιότητα τη δημιουργία και τη λειτουργία** **δράσεων και δομών κοινωνικής πολιτικής και τη στήριξη ατόμων με Αναπηρία** δημιούργησε και λειτουργεί το πρώτο Κ.Δ.Α.Π.Α.μεΑ., στην Περιφερειακή Ενότητα Αρκαδίας.

Έτσι συμμετέχουμε για δεύτερη χρονιά στο πλαίσιο της δράσης "Εναρμόνιση Οικογενειακής και Επαγγελματικής Ζωής", επιδιώκοντας να συνεχίσουμε  και φέτος την επιτυχή λειτουργία της δομής, με σκοπό τη δημιουργική απασχόληση των ατόμων με Αναπηρία, την ανάπτυξη δεξιοτήτων, την κοινωνική τους ένταξη, τη βελτίωση της ποιότητας ζωής τους και φυσικά τη στήριξη των οικογενειών τους προκειμένου να ενταχθούν και να παραμείνουν στην αγορά εργασίας, αλλά και να αντιμετωπιστούν καταστάσεις κοινωνικού αποκλεισμού.

**To Κ.Δ.Α.Π.Α.μεΑ.** του Δήμου μας βρίσκεται:

**ΔΙΕΥΘΥΝΣΗ**:
Φιλελλήνων 22, Τρίπολη

**ΤΗΛΕΦΩΝΟ** **ΕΠΙΚΟΙΝΩΝΙΑΣ**:
2713 600480, 6948117246

**e-MAIL**: kdapmea.tripolis@gmail.com

Το προσωπικό της δομής αποτελείται από Κοινωνική Λειτουργό, Εργοθεραπεύτρια, Μουσικό, Εικαστικό, Θεατρολόγο, Γυμναστές καθώς και Κοινωνικούς Φροντιστές κ.α.

**Οι δραστηριότητες που υλοποιούνται είναι οι ακόλουθες:**

* Γυμναστική (Μυϊκή Ενδυνάμωση)
* Μουσικά Ταξίδια
* Εργαστήρι Εικαστικών & Κατασκευών
* Εργαστήρι Κεραμικής
* Κουκλοθέατρο
* Καραγκιόζης
* Εργαστήρι Χορού
* Θεατρικό Εργαστήρι
* Παραμυθογνωσία

**Επίσης διαθέτει τμήματα:**

* Προγραφής – προανάγνωσης,
* Εργοθεραπείας,
* Ανάπτυξης ατομικών και κοινωνικών δραστηριοτήτων
* Αυτόνομης Διαβίωσης

**Το** Κ.Δ.Α.Π.Α.μεΑ. **του Δήμου μας μπορεί να φιλοξενήσει 25 ωφελούμενους** και λειτουργεί από την 1η Σεπτεμβρίου έως και την 31η Ιουλίου .

**Οι ώρες λειτουργίας του είναι καθημερινά 12:30 - 20:30** (εκτός Σαββάτου και Κυριακής) και παραμένει **κλειστό μόνο** κατά το μήνα Αύγουστο και τις επίσημες αργίες.

**Πως μπορειτε να συμμετεχετε**

### Για να συμμετάσχετε στο Κ.Δ.Α.Π.Α.μεΑ. πρέπει να συμπληρώσετε την αίτηση εκδήλωσης ενδιαφέροντος (προσοχή τα στοιχεία πρέπει να συμπληρωθούν με ακρίβεια) μαζί με τα παρακάτω δικαιολογητικά και την παραδώσετε στο γραφείο Παιδείας και Δια βίου Μάθησης, στο ισόγειο του Δημαρχείου) ή την αποστείλετε με email: kdapmeatripolis2021@gmail.com, το αργότερο έως 10/6/2022. Στη συνέχεια θα λάβετε sms, με την ημερομηνία και τις ώρες, που θα μπορείτε να προσέλθετε στο Δημαρχείο -όταν ανοίξει η πλατφόρμα των αιτήσεων- για να υποβάλλουμε μαζί την ηλεκτρονική σας αίτηση στην πλατφόρμα της Ε.Ε.Τ.Α.Α.

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Για την εγγραφή παιδιού, εφήβου ή ενήλικα στο Κέντρο, υποβάλλονται τα ακόλουθα δικαιολογητικά:

1.   Δικαστική Συμπαράσταση (εφόσον υπάρχει).

2. Γνωμάτευση Πιστοποίησης Αναπηρίας σε ισχύ από ΚΕΠΑ, ΑΣΥΕ, ΑΝΥΕ ή άλλη αρμόδια Υγειονομική Επιτροπή σε ισχύ (αν έχει λήξει αντίγραφο της αίτησης ανανέωσης του).

3. Πιστοποιητικό Γέννησης.

4. Αντίγραφο Αστυνομικής Ταυτότητας

**ΠΡΟΣΟΧΗ**: ΓΙΑ ΝΑ ΕΓΚΡΙΘΕΙ Η ΑΙΤΗΣΗ ΕΝΤΑΞΗΣ ΣΑΣ ΣΤΟ ΠΡΟΓΡΑΜΜΑ ΤΗΣ Ε.Ε.Τ.Α.Α. θα πρέπει να έχετε υποβάλλει πριν την ημερομηνία έναρξης κατάθεσης των αιτήσεων, την φορολογική σας δήλωση για το έτος 2021.

**Για πληροφορίες επικοινωνήστε στα τηλέφωνα** 2713610456, 2713600479 & 6948117246

**Ο ΑΝΤΙΔΗΜΑΡΧΟΣ**

**ΔΗΜΗΤΡΙΟΣ ΜΑΚΑΡΟΥΝΗΣ**